Biblija (Tomislav Dretar)/Boj između Jude i Izraila u Gabaonu


Boj između Jude i Izraila u Gabaonu 

Boj između Jude i Izraila u Gabaonu
12 Abner, sin Nerov, i sluge Išbošeta, sina Saulova, izađose iz Mahanaima u smjeru Gabaona.       
13 Joab, sin Serujaov, i sluge Davudove izađoše  također. Budući se susreli kod kotline Gabona, oni se smjestiše s jedne i s druge strane kotline. 
14 Abner reče Joabu: ” Nek' se momci dakle dignu, i da se bore pred nama. “ Joab reče: ” Nek' se dignu! “ 
15 Oni se digoše i prebrojaše se: dvanaest za Benjamina i za Išbošeta, sina Saulova, i dvanaest slugu Davudovih. 
16 Svaki zgrabi glavu protivniku svom i stavi mačem u slabine svog protivnika, i oni padoše zajedno. Nazvaše to mjesto Polje Stijena. Ono se nalazi u Gabaonu.
17 Boj bi veoma težak tog dana. Abner i ljudi Izrailovi biše potučeni pred slugama Davudovim. 
18 Bijahu ondje tri sina SerujavljHava, Joab, Abisaj i Azahel. Azahel imaše nogu laku kao gazela  poljska. 
19 Azahel se baci u potjeru za Abnerom, kojeg slijeđaše ne skrećući, ni desno ni lijevo. 
20 Abner se okrenu i reče mu: ” Jesi li to ti Azahelu? “ On reče; ” To sam ja. “ 
21 Abner mu reče:   ” Skreni desno ili lijevo, uhvati jednog od momaka i uzmi za sebe njegov plijen.“ Ali, Azahel se nije htio udaljavati i prekidati progon. 
22 Ponovo, Abner reče Azahelu: ” Odstrani se, prekini me slijediti! Hoću li te ja morati oboriti? Hoću li ja moći pogledati u lice tvojem bratu Jakubu? “ 
23 Ali, Azahel odbi odstraniti se. Tad ga Abner udari krajem svojeg koplja u trbuh. Koplje izađe na leđa. On pade ondje i umrije na mjestu. A svi oni koji stizaše na mjesto gdje Azahel bijaše pao zaustavljaše se.
24 Joab i Abisaj se bacise progon Abnera. Sunce je zalazilo kad oni stigoše  u Giveat-Amau, koja se nalazi istačno od Gijaha, na putu iz pustinje Gabaon. 
25 Sinovi Benjaminovi se sakupise iza Abnera, stvoriše jedan blok i postaviše se na vrh jednog brijega. 
26 Abner podviknu u smjeru Joaba: ” Hoće li mačem bez prestanka žderati? Ne znaš li ti da će ovo tužno završiti? Kad ćes ti dakle reći svojim ljudima da zaustave ovo bratoubilačko proganjanje? “ 
27 Joab reče: ”Živ  bio ALLAH! Da ti ne bijaše govorio, ljudi ne bi prekinuli ovo bratoubilačko proganjanje prije sutrašnjeg jutra.“ 
28 Joab zasvira u rog: sav se narod zaustavi, prestade progoniti Izraila, i više se ne boriše. 
29 Abner i njegovi ljudi hodaše u Arabi tokom cijele noći. Oni prijeđoše Jordan, prošavši sav Bitron i stigoše u Mahanaim.      
30 Kad Joab bi prekinuo proganjanje Abnera, on prikupi sav narod, na prozivci manjkalo je, među slugama Davudovim devetnaest ljudi i Azahel. 
31  Sluge Davudove bijahu oborile 3.630 ljudi među Benjaminitima i Abnerovim  ljudima. 
32  Donesoše Azahela i ukopaše ga u grobu oca njegovog, u Betlehemu. Joab i njegovi ljudi hodaše cijele noći i, u svitanje dana, oni biše u Hebronu.     
3 1  Rat dugo trajaše između kuće Saulove i kuće Davudove. Davud ne prestajaše  jačati, kuća Saulova ne prestajaše slabiti.